Bihar: बीजेपी दफ्तर के बाहर पूर्व सांसद पप्‍पू यादव ने खोल दी प्‍याज की दुकान - News State
Dec 05, 2019 | 04:44 PM
प्‍याज की महंगाई से जनता परेशान है. विपक्षी दल मोदी सरकार पर प्‍याज की कीमतों को लेकर हमलावर हैं. अपने-अपने तरीके से विरोध प्रदर्शन भी किया जा रहा है. इसी कड़ी में बिहार की राजधानी पटना में पूर्व सांसद पप्‍पू यादव ने विरोध स्‍वरूप बीजेपी कार्यालय के बाहर प्‍याज की दुकान खोल ली. पप्‍पू यादव ने इस दौरान 35 प्रति किलो की दर से प्‍याज बेचे. कुछ दिनों पहले बिस्कोमान ने भी 35 रुपये प्रति किलो के हिसाब से प्याज़ बेचा था. हालांकि राज्‍य सरकार से अनबन के बाद बिस्‍कोमान ने इस सुविधा को बंद कर दिया था. अब पप्पू यादव सरकार से पूछ रहे हैं कि अगर मैं 35 रुपये प्रति किलो के हिसाब से प्‍याज बेच सकता हूं तो सरकार क्‍यों नहीं बेच सकती.